Source: http://docplayer.fi/41251106-Lahdesjarvi-lakalaiva-osayleiskaava-alueen-lepakkokartoitus-2006.html
Timestamp: 2019-12-12 03:54:04+00:00
Document Index: 20053834

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Lahdesjärvi-Lakalaiva osayleiskaava-alueen lepakkokartoitus PDF Free Download
Download "Lahdesjärvi-Lakalaiva osayleiskaava-alueen lepakkokartoitus 2006"
1 Lahdesjärvi-Lakalaiva osayleiskaava-alueen lepakkokartoitus 2006 Kartoitusraportti Syyskuu 2006 Yrjö Siivonen & Terhi Wermundsen Wermundsen Consulting Oy / Batcon Group
2 Sisällys 1. Johdanto Tutkimusalue ja menetelmät Tulokset ja niiden tarkastelu Yhteenveto Lähdeluettelo
3 1. Johdanto Tampereen Lahdesjärvi-Lakalaiva osayleiskaava-alueella ja sen välittömässä läheisyydessä lepakoita on aiemmin kartoitettu Tampereen kantakaupungin lepakkokartoituksen yhteydessä kesällä 2002 (Siivonen 2002a) ja Tampereen Särkijärven sillan lähiympäristön lepakkokartoituksen yhteydessä kesällä 2005 (Siivonen 2005c). Kesällä 2002 Valkaman ympäristössä havaittiin useita lepakoita. Kesän 2005 Särkijärven yli suunnitellun sillan ympäristön kartoituksen yhteydessä havainnoitiin lepakoita myös Lahdesjärvi-Lakalaiva osayleiskaava-alueen kaakkoisosissa Särkijärven rannan tuntumassa. Kesällä 2006 tehdyn lepakkokartoituksen tarkoituksena oli löytää Lahdesjärvi-Lakalaiva osayleiskaava-alueella lepakoiden lisääntymis- ja levähdyspaikkoja, kulkureittejä sekä tärkeitä ruokailualueita. 1.1 Suomen lepakot Maailman noin 1200 lepakkolajista Suomesta on tavattu 11 lajia (Siivonen & Sulkava 1999, Siivonen & Wermundsen 2003, Wermundsen & Siivonen 2004): -vesisiippa (Myotis daubentonii) -lampisiippa (Myotis dasycneme) -isoviiksisiippa (Myotis brandtii) -viiksisiippa (Myotis mystacinus) -ripsisiippa (Myotis nattereri) -isolepakko (Nyctalus noctula) -pohjanlepakko (Eptesicus nilssonii) -kimolepakko (Vespertilio murinus) -vaivaislepakko (Pipistrellus pipistrellus) -pikkulepakko (Pipistrellus nathusii) -korvayökkö (Plecotus auritus) Kaikki Suomen lepakot ovat hyönteissyöjiä. Ne saalistavat kesäöisin hyönteisiä kaikuluotaamalla niitä ultraäänien avulla. Lepakoiden ääniä kuunnellaan ultraäänidetektorilla ja lajit voidaan tunnistaa kaikuluotausäänien perusteella. Myös lepakkolajien saalistuspaikat ja -tavat poikkeavat toisistaan. Lisäksi lepakoilla on sosiaalisia ääniä keskinäistä kanssakäyntiä varten. Lepakot ääntelevät sosiaalisilla äänillä etupäässä lepakkokolonioissa. Talvella hyönteisiä on rajoitetusti saatavilla, joten lepakot vaipuvat talveksi horrokseen tai muuttavat Keski-Eurooppaan. Isolepakko, kimolepakko, pikkulepakko ja vaivaislepakko saapuvat Suomeen toukokuun lopussa ja poistuvat syyskuun alussa. Vesisiippa, lampisiippa, isoviiksisiippa, viiksisiippa, ripsisiippa, pohjanlepakko ja korvayökkö talvehtivat Suomessa (Siivonen & Sulkava 1999, Siivonen & Wermundsen 2003). Ne hakeutuvat lokakuussa mm. luoliin, kallionhalkeamiin, kivikasoihin ja rakennuksiin, joissa ne horrostavat talven noin 0 5 asteen lämpötilassa. Lepakot heräävät horroksesta huhti toukokuussa. 2
4 Lepakkojen tarkkaa levinneisyyttä ei ole Suomessa selvitty. Kaikki 11 lajia esiintyvät Etelä-Suomessa (Siivonen 2001, 2002a, 2002b, 2002c, 2002d, 2003, 2004, 2005a, 2005b, Siivonen & Wermundsen 2003a, Siivonen & Wermundsen 2003b, Wermundsen & Siivonen 2004). Vesisiippaa, isoviiksisiippaa ja viiksisiippaa esiintyy noin Kajaanin tasolle saakka (Wermundsen & Siivonen 2006). Ripsisiippaa esiintyy harvalukuisena eteläisessä Suomessa. Lampisiippaa on havaittu ensimmäisen kerran maassamme vuonna 2002 (Siivonen & Wermundsen 2003a). Pikkulepakko on muuttavista lepakoista yleisin. Sitä esiintyy pääasiassa Suomenlahden rannikon läheisyydessä, mutta maailman pohjoisin pikkulepakkohavainto on tehty Rautalammelta (Siivonen & Wermundsen 2003b, Wermundsen & Siivonen 2004). Iso- ja kimolepakkoa tavataan muutama yksilö vuosittain (esim. Siivonen 2004). Ne liikkuvat meillä yleensä yksittäin. (Wermundsen 2003). Vaivaislepakko esiintyy hyvin harvalukuisena Etelä-Suomessa (Wermundsen & Siivonen 2004). Pohjoista kohti mentäessä lajien määrä vähenee. Pohjanlepakko on Suomessa laajimmalle levinnyt laji, jonka kolonioita löytyy Lappia myöten. Suomen Lapista on toistaiseksi löydetty ainoastaan pohjanlepakkoa (Siivonen & Sulkava 1999), mutta Ruotsin Pajalassa on ollut kimolepakkoyhdyskunta (Ryberg 1947). Lepakot ovat pitkäikäisiä. Ne saattavat elää jopa 30-vuotiaiksi. Lepakot parittelevat syksyllä ja naaraat saavat juhannuksen tienoilla yleensä yhden poikasen. Muuttavilla lajeilla ja pohjanlepakolla voi olla kaksikin poikasta. Naaraat kerääntyvät synnyttämään yhdyskuntiin, mutta koiraat esiintyvät kesällä yleensä yksittäin. Lepakot voivat yhtenä yönä siirtyä useita kilometrejä eli niiden päiväpiilot eivät välttämättä sijaitse sellaisen alueen läheisyydessä, jossa niitä tavataan öisin runsaasti saalistamassa. Lepakot kuulevat toistensa kaikuluotausäänet ja hyvälle apajalle kiiruhtaa yleensä useita lepakoita. Yksin saalistavat lepakot ovat usein koiraita. Lepakoiden runsas tai säännöllinen esiintyminen kesällä jollain alueella ei myöskään automaattisesti tarkoita, että lepakot talvehtisivat tällä alueella. Kaikki Euroopan Unionin alueella esiintyvät lepakot kuuluvat EU:n luontodirektiivin liitteeseen IV (a). Luonnonsuojelulain 49 :n mukaan kaikkien luontodirektiivin liitteeseen IV (a) kuuluvien eläinlajien lisääntymis- ja levähdyspaikkojen hävittäminen ja heikentäminen on kielletty. Lisäksi lampisiippa on luontodirektiivin liitteessä II ja Maailman luonnonsuojeluliitto (IUCN) on luokitellut lajin tilan vaarantuneeksi. Lisääntymis- ja levähdyspaikkojen lisäksi myös lepakoiden ruokailualueet tulee kartoittaa ja säästää. Kaikki Suomen lepakot ovat luonnonsuojelulailla rauhoitettuja. LSL 39 :n mukaan kiellettyä on rahoitettujen eläinten tahallinen tappaminen tai pyydystäminen, pesien sekä munien ja yksilöiden muiden kehitysasteiden ottaminen haltuun, siirtäminen toiseen paikkaan tai muu tahallinen vahingoittaminen sekä tahallinen häiritseminen, erityisesti eläinten lisääntymisaikana, tärkeillä muuton aikaisilla levähdysalueilla tai muutoin niiden elämänkierron kannalta tärkeillä paikoilla, joita ovat esimerkiksi lepakoiden ruokailualueet. Suomi on mukana Euroopan lepakoidensuojelusopimuksessa, joka velvoittaa suojelemaan myös lepakoiden ruokailualueet ja niille päiväpiiloista ja lisääntymisyhdyskunnista johtavat lentoreitit. 3
5 Alueellinen ympäristökeskus voi yksittäistapauksissa myöntää luvan poiketa luonnonsuojelulain 39 :n ja 49 :n kielloista. Asetuksella voidaan eliölaji Suomessa säätää uhanalaiseksi (LSL 46 ) ja edelleen erityisesti suojeltavaksi (LSL 47 ) lajiksi. Ripsisiippa on Suomessa luokiteltu uhanalaiseksi ja erityisesti suojeltavaksi. Maankäyttö- ja rakennuslain mukaan kaavojen ekologiset vaikutukset on selvitettävä. Selvitykset tulee tehdä koko siltä alueelta, jolla kaavalla voidaan arvioida olevan olennaisia vaikutuksia. Kartoitusalueen tulisi joskus olla jopa kaava-aluetta suurempi, sillä MRL 9 :n mukaan selvitykset on tehtävä koko siltä alueelta, jolla kaavalla voidaan arvioida olevan vaikutuksia. Huomioon otettavia ovat erityisesti uhanalaiset lajit sekä luontodirektiivin liitteeseen IV kuuluvat lajit eli myös lepakoiden tilanne tulee selvittää koko kaava-alueelta. Lepakkolajeilla on erilaiset vaatimukset elinolojen suhteen, joten kaavoitusta varten on tärkeää saada lajikohtaista tietoa. Lepakkokartoitus tulisi myös uusia säännöllisesti, koska luonnonsuojelu-asetuksen 2 :n mukaan luonnonvaraisten eliölajien seuranta on järjestettävä siten, että sen pohjalta on arvioitavissa lajien suojelutaso. 2. Tutkimusalue ja menetelmät Lahdesjärvi-Lakalaiva osayleiskaava-alueen raja on merkitty alla olevaan karttaan punaisella viivalla. Tampereen kaupunki 2006 Lahdesjärvi- Lakalaiva osayleiskaava-alueella kesällä 2006 tehdyn lepakkokartoituksen tarkoituksena oli löytää lepakoiden lisääntymis- ja levähdyspaikkoja, kulkureittejä sekä 4
6 tärkeitä ruokailualueita. Kartoitus täyttää maankäyttö- ja rakennuslain vaatimukset sekä noudattaa Suomen ympäristökeskuksen ohjeistusta Luontoselvitykset ja luontovaikutusten arviointi kaavoituksessa, YVA-menettelyssä ja Natura-arvioinneissa (Söderman, T. 2003). Kartoituksen osallistuivat lepakkokartoittajat Yrjö Siivonen, Terhi Wermundsen ja Christof Siivonen Batcon Groupista. Alueisiin tutustuttiin ensin päiväsaikaan. Lepakoista kerättiin yleisöhavaintoja jakamalla alueen postilaatikoihin havaintopyyntötiedote. Lisäksi Valkaman ympäristössä asukkailta kerättiin pohjatietoa alueen lepakoista puhelimitse. Yöllä lepakoita etsittiin kartoitusalueelta kuuntelemalla niiden päästämiä kaikuluotausääniä ultraäänidetektorien avulla. Tarvittaessa äänet nauhoitettiin ja analysoitiin myöhemmin tietokoneella. Kartoitusta tehtiin käymällä aluetta läpi ristiin rastiin ripeästi ja tasapuolisesti. Öinen lepakkokartoitus perustuu lepakoiden kaikuluotausääniin. Lepakot kaikuluotaavat hyönteisiä ja paikantavat sijaintiaan liikkuessaan paikasta toiseen yön pimeydessä ultraäänillä. Lisäksi lepakoilla on sosiaalisia ääniä keskinäistä kanssakäyntiä varten. Lepakot ääntelevät sosiaalisilla äänillä etupäässä lepakkokolonioissa. Lepakoilla on lajityypilliset kaikuluotausäänensä, joita ihminen ei yleensä kuule ilman lepakkodetektoria. Vain viiksisiipan ja isoviiksisiipan kaikuluotausääniä ei voi erottaa toisistaan, mutta niiden elintavat ovat niin samankaltaisia, ettei niiden erittelemättömyys haittaa. Tässä tutkimuksessa käytettiin ruotsalaisen Pettersson Elektronik AB:n D240x -merkkisiä ultraäänidetektoreita sekä äänien nauhoittamiseen DAT-nauhuria ja tietokonetta. Tallennetut äänet analysoitiin BatSound Pro -ohjelmistolla. Lepakkoja tarkkailtiin myös pimeänäkölaitteen avulla. 3. Tulokset ja niiden tarkastelu 3.1 Lahdesjärvi-Lakalaiva osaykeiskaava-alueen lepakot Kesällä 2006 kartoitetuilta alueilta tavattiin vesisiippaa, viiksisiippaa/isoviiksisiippaa, pohjanlepakkoa ja korvayökköä. Kartoitusalueelta tavatut lepakkolajit ovat Suomen yleisimpiä lepakkolajeja. 3.2 Tutkimustuloksen pohjalta rajatut lepakkoalueet Kartoituksen tuloksien perusteella lepakkoalueet arvotetaan kolmeen luokkaan: I, II ja III. Luokitteluun otetaan mukaan vain selkeät keskittymät eli lepakkojen säännöllisesti käyttämät ruokailualueet sekä lisääntymis- ja levähdyspaikat. Alueiden luokittelussa käytetyt kriteerit koskevat lajirunsautta, yksilömääriä, alueiden laatua sekä alueiden käyttöä. Luokka I on luokista arvokkain. Alueella tavataan runsaasti lepakoita koko kesän ajan. Usein lepakoita on useita lajeja ja alueella on yleensä lisääntymiskolonioita. Alueen tila on erityisen hyvä lepakkojen kannalta ja se tulisi säilyttää nykyisellään. 5
7 Tyypillinen II luokan alue on esimerkiksi hyvä viiksisiippametsä. Lepakoita on paljon, mutta kolonian tarkkaa paikkaa ei yleensä tunneta tai alueella on joku rakennus ajoittain lepakoiden lisääntymis- tai levähdyspaikkana. Tyypillisellä III luokan lepakkoalueella lepakot saalistavat alueella aktiivisesti esimerkiksi vain osan kesää tai ne käyttävät aluetta esimerkiksi sään mukaan. Lepakkolajeja on yleensä vain yksi tai kaksi. Lahdesjärvi-Lakalaiva osayleiskaava-alueelta löytyi kolme lepakkokeskittymää: -Valkamantien alkupää -Maijanniitty -Särkijärven ranta Keskittymät sijaitsevat osayleiskaava-alueen eteläosassa. Alueiden sijainnit on merkitty alla olevaan kaavakarttaan. Kartassa olevat numerot ovat tärkeiden lepakkoalueiden numeroita. Tampereen kaupunki 2006 Havaitut alueet on kuvattu seuraavasti: TUNNUS: juokseva numero, joka viittaa yllä olevaan karttaan ALUE: alueen nimi LUOKKA: I-III SIJAINTI: lyhyt selitys alueen sijainnista LAJIT: alueelta tavattujen lepakkolajien nimet KUVAUS: kuvaus alueesta lepakoiden kannalta, avaintekijät, uhkatekijät ja hoitoehdotus 6
8 1. Valkamantien alkupää LUOKKA: III SIJAINTI: Alue sijaitsee Lahdesjärvi-Lakalaiva osayleiskaava-alueen eteläosassa, Valkamantien eteläpään ympäristössä. LAJIT: viiksisiippa/isoviiksisiippa, pohjanlepakko, korvayökkö KUVAUS: Alue on vanhaa kuusikkoa. Aivan alueen vieressä kulkee moottoritie. Alueen valtalajina oli viiksisiippa/isoviiksisiippa. Niitä tavattiin erityisesti alkukesästä. Viiksisiippalajit karttavat valoa ja niitä tapaa yleisesti juuri vanhoissa kuusikoissa, missä ne saalistavat puikkelehtien puiden välissä. Pohjanlepakkoa tavattiin harvakseltaan saalistamasta metsän yltä ja erityisesti maakaasulinjan yltä. Pohjanlepakko saalistaa tyypillisesti noin metrin korkeudella. Myös alueen yksittäinen korvayökkö tavattiin maakaasulinjalta. Korvayököt saalistavat usein juuri tällaisissa paikoissa, joissa on mukavasti pusikoita. Korvayököt ovat erikoistuneet levolla olevien päiväaktiivisten hyönteisten saalistamiseen ja usein ne läpsivät siivillään puskien tai puiden lehtiä löytääkseen saalista. Alueelta ei löytynyt lisääntymis- tai levähdyspaikkoja. Tampereen kaupunki 2006 Yllä olevassa ilmakuvassa Valkamantien alkupään lepakkoalue on rajattu punaisella katkoviivalla. 2. Maijan niitty LUOKKA: II SIJAINTI: Alue sijaitsee Lahdesjärvi-Lakalaiva osayleiskaava-alueen eteläisimmässä nipukassa, parisataa metriä venevalkamasta länteen. LAJIT: viiksisiippa/isoviiksisiippa 7
9 KUVAUS: Alueella on pieni niitty ja sen reunassa vanhan talon jäänteet. Metsässä on myös korkealle puuhun rakennettu ränsistynyt maja, joka on päällystetty pressulla. Alueelta tavattiin erittäin hyvin viiksisiippoja/isoviiksisiippoja erityisesti alkukesästä. Autiotalossa oli päiväpiilossa yksittäisiä lepakoita. Varsinaista koloniaa ei löydetty, joten suurin osa lepakoista on päiväpiilossa jossain muualla. Alue on viiksisiippalajeille erittäin sopivaa aluetta. Tampereen kaupunki 2006 Yllä olevaan ilmakuvaan on merkitty Maijanniityn lepakkoalue punaisella katkoviivalla. 3. Särkijärven ranta LUOKKA: III SIJAINTI: Lepakkojen esiintymisalue sijaitsee Särkijärven eteläosan länsirannalla. LAJIT: vesisiippa, viiksisiippa/isoviiksisiippa, pohjanlepakko KUVAUS: Lahdesjärvi-Lakalaiva osayleiskaava-alueella Särkijärven rantaa on alueen eteläreunalla. Lepakoita esiintyy koko 1,5 kilometrin pituisella ranta-alueella. Alueen lepakoille soveltuvat rantametsät ovat hyvin kapeita, useimmiten vain noin 50 metriä leveitä. Tämän jälkeen on yleensä nuorta tiuhaa metsää, joissa lepakoiden on hyvin hankala saalistaa. Alueella esiintyy vesisiippoja hyvin. Särkijärven rannat ovat aika avoimia, joten ne ovat alttiita sään vaihteluille. Rantapuusto on kuitenkin suojaisa ja rannat ovat vesisiipan kannalta mukavan varjoisia kesän valoisimpaan aikaankin. Tyynellä vesisiipat kiertelevät paikallaan pienissä poukamissa. Muulloin ne saalistavat seuraamalla järven rantaa. Alueen viiksisiippalajit puikkelehtivat varttuneissa rantametsissä. Viiksisiippoja/ 8
10 isoviiksisiippoja on koko rannan matkalla, mutta itää kohti niiden määrä kasvaa. Kesällä 2005 Särkijärven sillan lepakkokartoituksen yhteydessä havaittiin Arvion lepakkoalueen jatkuvan kohti lounasta. Yksittäiset pohjanlepakot saalistavat rantojen yllä noin 5 15 metrin korkeudella. Pohjanlepakot seuraavat saalistusmatkallaan mielellään rantaa, pellon tai hakkuualueen reunaa, kujia tai jopa sähkötolppia. Alue vaikuttaa lepakoiden saalistusalueelta ja lentoreitiltä muille lepakkoalueille. Alueen rantametsä tulisi säilyttää yhtenäisenä eikä sitä saisi valaista kesä-elokuun välisenä aikana. 4. Yhteenveto Lahdesjärvi-Lakalaiva osayleiskaava-alueelta löytyi kolme lepakkokeskittymää: Valkamantien alkupää, Maijanniitty ja Särkijärven ranta. Kaikki kolme lepakkoaluetta ovat hyvin lähellä toisiaan ja alueiden väliset kulkuyhteydet tulisi säilyttää. Myös Särkijärven ranta tulisi säilyttää lepakoiden kulkureittinä eli rannassa kasvava puusto tulisi säilyttää yhtenäisenä. Vesisiipat saalistavat veden yllä, joten Särkijärven rannat ovat Lahdesjärvi-Lakalaiva osayleiskaava-alueen ainoita vesisiippojen saalistusalueita. Osayleiskaava-alueen viiksisiippalajeille soveliaat metsät sijaitsevat Valkaman ympäristössä ja Särkijärven rannan tuntumassa. Osayleiskaava-alueesta vain noin kolmannes on metsää, josta suurin osa on lepakoille huonosti sopivaa tiuhaa nuorta metsää. Näissä tiuhoissa metsissä viiksisiippalajit saalistivat poluilla, koska lentäminen muualla oli hankalaa. Yksittäisiä pohjanlepakoita tavattiin alueella rannoilla ja katujen kirkkailla valoilla. Lahdesjärvi-Lakalaiva osayleiskaava-alueella Särkijärven ranta ja sen tuntumassa oleva varttunut metsä on ainoa merkittävä lepakkoalue, joka tulisi ottaa huomioon. Näiden varttuneiden metsien sijainti on kuvattu myös julkaisun Särkijärven ja sen luoteispuolisen alueen eliöstö- ja biotooppiselvitys liitteessä 2 (Korte 2002). 9
11 5. Lähdeluettelo Korte, K Särkijärven ja sen luoteispuolisen alueen eliöstö- ja biotooppiselvitys. Tampereen kaupunki/kaavoitusyksikkö. 42 s. Ryberg, O Studies on bats and bat parasities. Svensk Natur. Stockholm. 330 s. Siivonen, Y. 2005a. Nurmijärven lepakkokartoitus s. Siivonen, Y. 2005b. Ikaalisten kaupungin lepakkokartoitus s. Siivonen, Y. 2005c. Tampereen Särkijärven sillan lähiympäristön merkittävimmät lepakkoalueet kesällä s. Siivonen, Y Helsingin lepakkolajisto ja tärkeät lepakkoalueet vuonna Helsingin kaupungin ympäristökeskuksen julkaisuja 3/ s. Siivonen, Y Raision kaupungin lepakkokartoitus s. Siivonen, Y. 2002a. Tampereen kantakaupungin lepakkokartoitus Joulukuu Kartoitusraportti. Tampereen kaupunki, ympäristövalvonta, Dno YVI: 113/649/03.17 s. Siivonen, Y. 2002b. Espoon eteläosien lepakkokartoitus Espoon ympäristölautakunnan julkaisu 3/ s. Siivonen, Y. 2002c. Vantaan kaupungin lepakkokartoitus Vantaan kaupunki. Ympäristökeskus, C18: s. Siivonen, Y. 2002d. Järvenpään kaupungin lepakkokartoitus , loppuraportti joulukuu s. Siivonen, Y Järvenpään kaupungin lepakkokartoitus , vaihe I:n raportti joulukuu s. Siivonen, L. ja Sulkava, S Pohjolan nisäkkäät. Otava, Helsinki. 224 s. Siivonen, Y. ja Wermundsen, T. 2003a. First records of Myotis dasycneme and Pipistrellus pipistrellus in Finland. Vespertilio 7: Siivonen, Y. ja Wermundsen, T. 2003b. Distribution of Nathusius' pipistrelle Pipistrellus nathusii in Finland. Studia Chiropterologica 3 4: Söderman, T Luontoselvitykset ja luontovaikutusten arviointi kaavoituksessa, YVA-menettelyssä ja Natura-arvioinneissa. Ympäristöopas 109. Suomen ympäristökeskus, Helsinki. Wermundsen, T. ja Siivonen Y. 2004: Distribution of Pipistrellus species in Finland. Myotis 41 42: Wermundsen, T. ja Siivonen Y. 2006: Factors affecting the distribution of Daubenton's bat in Finland: comparison with the Northern bat. Myotis (painossa). 10